‘SGP’สัญญาไตรมาส3กำไรรับมือราคาสวิง
“สยามแก๊ส” ให้คำมั่นไตรมาส 3 พลิกกำไร ยอมรับปีนี้ราคาสวิง เตรียมบริหารความเสี่ยงช่วงราคาขาลง
6 ก.ย. 2555

“สยามแก๊ส” ให้คำมั่นไตรมาส 3 พลิกกำไร ยอมรับปีนี้ราคาสวิง เตรียมบริหารความเสี่ยงช่วงราคาขาลง 
นางจินตนา กิ่งแก้ว รองกรรมการผู้จัดการ บริษัท สยามแก๊ส แอนด์ ปิโตรเคมีคัลส์ (SGP) เปิดเผยว่า ผลประกอบการไตรมาส 3 นี้ จะพลิกกลับมาเป็นกำไรสุทธิได้ เนื่องจากทิศทางราคาแก๊สในช่วงเดือน ก.ย.นี้ เริ่มดีขึ้นมาอยู่ที่ 950 เหรียญสหรัฐต่อตัน ดีกว่าไตรมาส 2 ซึ่งปรับตัวลงต่ำถึงระดับ 722 เหรียญสหรัฐต่อตัน 
ทั้งนี้ ถ้าเทียบไตรมาสแรกราคาแก๊สเคยขึ้นไปสูงถึงระดับ 1,205 เหรียญสหรัฐต่อตัน ทำให้ผลประกอบการไตรมาส 2 ขาดทุนสุทธิ 454 ล้านบาท ซึ่งเป็นการขาดทุนสินค้าคงคลัง 
สำหรับราคาแก๊สไตรมาส 3 จะดีขึ้น ทำให้บริษัทมีกำไรจากสินค้าคงคลัง ขณะเดียวกันจะมีการโอนเงินจากการตั้งค่าเผื่อการด้อยค่าของสินค้าในไตรมาส 2 จำนวน 270 ล้านบาท กลับเข้ามาเป็นกำไรสุทธิ 
“ปีนี้ราคาแก๊สเหวี่ยงตัวกว้างประมาณ 400 เหรียญสหรัฐต่อตัน ซึ่งไม่เคยเกิดขึ้นมาก่อนเป็นผลจากเศรษฐกิจของประเทศใหญ่ๆ ของโลก เช่น ยุโรป สหรัฐ และจีน มีความไม่แน่นอน แต่เชื่อว่าไตรมาส 4 เข้าสู่ฤดูหนาวมีความต้องการใช้แก๊สแอลพีจีจำนวนมากส่งผลให้ราคาเพิ่มขึ้นและมีโอกาสทะลุ 1,000 เหรียญสหรัฐต่อตันได้” นางจินตนา กล่าว
นางจินตนา กล่าวว่า บริษัทคงเป้าหมายรายได้ปีนี้ที่ระดับ 5 หมื่นล้านบาท เติบโตระดับ 30% จากปีที่ผ่านมา แต่ในแง่ของกำไรสุทธิน่าจะทำได้ใกล้เคียงกับปีที่ผ่านมา เนื่องจากราคามีการเหวี่ยงตัวส่งผลต่อราคาขาย และบริษัทพยายามศึกษาการบริหารความเสี่ยงเมื่อราคาแก๊สเข้าสู่ขาลง ซึ่งมีสถาบันการเงินหลายรายได้เข้ามาติดต่อเสนอ สตรัคเจอร์โปรดักส์ ซึ่งจะทำให้ช่วงไตรมาสแรกถึงไตรมาส 2 ซึ่งราคาอยู่ในช่วงขาลง